"Ühenduses" dr Charles Stanleyga.
Et evangeelium leviks kõikjale.
In Touch esitleb:
"Ei kunagi üksi"
Räägitakse, et pead enne põhjas ära käima,
kui annad oma elu Issandale.
Minuga juhtus nii.
Kõik varises kokku.
Jõudis kätte aeg,
kui mina ja mu abikaasa pidime lahutama 30 aastat kestnud abielu.
Ma teadsin, et ma ei saa seda suhet ise taastada.
See oli aeg, kui kartsin oma tuleviku pärast.
Tegin kõik, et me ei peaks lahutama.
Kui hakkasin lugema Piiblit ning kuulama dr Stanleyt,
mõistsin, et Jumal on Jeesuse kaudu päästnud mind põhjusega.
Mul avanes võimalus teenida neid, kelle elus olid rasked ajad.
Hingega hakkasin seda tegema alles siis,
kui minust sai Michele'i hingehoidja.
Tere, Michele! - Tere, Liz!
Jumal juhtis mind kirikusse. See oli...
Seda on raske kirjeldada.
See muutis minu, mu abikaasa ja tütre elu.
Olime leidnud kodu.
Mu abikaasa, kes varem Jumalast ei rääkinud, oli nüüd armastust täis.
Ta luges päevasõna, Piiblit.
Nägin, kuidas ta sai päästetud.
Viis päeva hiljem hukkus ta õnnetuses.
See raputas mind hingepõhjani.
Mind jäi painama küsimus, miks Jumal ei lasknud tal edasi elada,
miks Ta pidi ta ära võtma.
Jumal aga vastas, et ta on ju Temaga.
Sellega oli asi öeldud.
Michele on nagu mu oma tütar.
Meil tekkis kohe tugev ja usalduslik side.
Ta sai jagada oma muresid ja mina sain olla talle toeks.
Nagu oleksin leidnud kadunud pereliikme.
Me mõlemad kõndisime oma eluteed üksi.
Nüüdsest aga saime üksteist julgustada ja toetada.
Olen siinkandis uus.
Ta võtab mu peale ja näitab mulle uusi kohti,
et saaksime neist koos osa.
Kauneid maakohti.
Liz ütles, et talle meeldib jäätis ja et äsja avati uus turg.
See oli hea võimalus koos linnast välja minna.
Sinna on üksjagu maad, aga aeg möödub lennates.
Me ei peagi alati rääkima.
Võime olla lihtsalt koos. Selline on meie sõprus.
Ma ei tea, kuidas, aga Liz teab, kui mul on halb päev,
ja ta saadab mulle mõne laulu, piiblisalmi...
Ta saadab armastust.
Alguses suhtusin sellesse nii,
et ma pean seda tegema, sest Jumal on mind siia pannud.
Ma ei näinud, et inimene, keda ma aitan,
võib ka mulle õnnistuseks osutuda.
Tema rõõm nakatab mind.
See on nagu teine maailm.
Kui Jumal toob kaks inimest kokku, ei lahuta neid miski.
Otsekui Jeesus oleks öelnud: "Siin ta on. See ongi lahendus."
Olen dr Stanleylt õppinud seda, et tuleb lasta lahti minevikuvalust,
püüelda tervenemise poole ja aidata teistel teha sama.
Michele on inimene, kelles ma seda muutust näen.
See soojendab mu südant niiväga.
Täna saates: "Tugev perekond"
Perekond on Jumala looming. Ometi pole ükski pere täiuslik.
Piiblit lugedes saab üsna ruttu selgeks,
et Aadama ja Eeva pereelu polnud kaugeltki lihtne.
Nende vahel oli pingeid.
Eeva ütles ju Aadamale, et ta maitseks vilja.
Seejärel veeretas mees süü Eeva kaela.
Neil oli kaks poega. Üks tappis teise.
Preester Eeli mõlemad pojad olid samuti kurjad.
Aabraham sai oma naisega hästi läbi,
kuni orbiidile ilmus Haagar ja tekkis konflikt.
Piiblis on veel palju näiteid, aga võtame Taaveti.
Ta oli Iisraeli kuningatest suurim.
Ta peres oli valetamist, tapmist,
vägistamist ja mässu.
Tegu oli hea pere ja hea kuningaga.
Ometi oli seal täielik kaos.
Kui su peres ei ole asjad just kõige paremas korras,
siis ära mõtle, et sa ei saa midagi parata.
Sa saad olukorda muuta, kui käed külge paned.
Tänapäeval on tugevaid peresid vähe,
aga just sellistest tahan rääkida.
Tugev pere on Jumala tahe.
Selle tõenduseks teeme lahti 5. Moosese 6. peatüki.
Siin on kindel tõend,
et Jumal tahab näha oma laste perekondi tugevana.
Loen 6. peatükist ja alates 3. salmist.
Aja kokkuhoiuks. Kuula, mida Piiblis öeldakse:
"Nüüd siis kuule, Iisrael, ja täida seda hoolsasti,
et su käsi hästi käiks ja et teid saaks väga palju,
nagu Issand, su vanemate Jumal,
on sulle lubanud maal, mis piima ja mett voolab.
Edasi öeldakse: "Kuule, Iisrael! Issand, meie Jumal Issand, on ainus.
Armasta Issandat, oma Jumalat, kõigest oma südamest
ja kõigest oma hingest ja kõigest oma väest!
Ja need sõnad, mis ma täna sulle annan, jäägu su südamesse!"
Seejärel tuleb midagi,
mis tõendab, et tugev pere on Jumala tahe.
Peamiselt isadele kirjutatakse: "Kinnita neid oma lastele kõvasti
ja kõnele neist kojas istudes
ja teed käies, magama heites ja üles tõustes!"
Ehk isad õpetagu Jumala Sõna oma lastele.
"Seo need märgiks oma käe peale ja olgu need naastuks su silmade vahel!
Kirjuta need oma koja piitjalgadele ja väravatele!"
Teisisõnu: "Jumala Sõnal olgu koht su peres.
See paistku välja kõiges."
Jumal tahab, et meie pered oleks tugevad ja armastavad.
Võiks küsida, kuidas selline pere välja näeb.
Minu vastus on, et tugev pere on selline,
kus armastatakse üksteist ja ollakse üksteisele pühendunud.
Armastus ja pühendumine.
Armastus ja pühendumine on asendamatud.
Need panevad tugevale perekonnale aluse.
Selle nimel tuleb teha tööd.
Tihti nõrgestab perekonda see,
kui vanemad või emb-kumb pole valmis tegema seda,
mis perekonda tugevdaks.
Selle jutluse eesmärk on tuua välja tugeva perekonna omadused.
Ma ei eelda, et kõiki neid punkte järgida suudad,
aga see annab sulle ettekujutuse, milline tugev perekond peaks olema.
Kuula tähelepanelikult, mida mul on öelda.
Niisamuti mõtle oma perele
ja sellele, kuidas saaksid seda tugevamaks muuta.
Ära anna alla. Pole tähtis, mis on olnud.
Jumal on sind sinna pannud.
Kui kuulad Ta häält, saab Ta hakata sind kasutama.
See mõjutab ka su lapsi. Nad saavad usus tugevaks.
Nad annavad edasi selle, mille sina oled neile andnud.
Nii saab teie perest üks hea pere.
Esimene omadus on...
Ütlen otse välja.
Ilmselt tahate juba esimest kuuldes käega lüüa. Ärge tehke seda.
Hiljem jõuame veel lahutamise, uue pere loomise ja muu juurde.
Jääge minuga.
Jumalakartlikud vanemad.
Tugevas peres on tugev isa ja ema,
kes armastavad Jumalat ja on Talle pühendunud.
See on tugeva perekonna juures kõige kaalukam.
Tugeva perekonna juures on väga oluline ka see,
et vanemad oleks järjekindlad.
Nende sõnadele peaks järgnema teod.
Lapsed küll kuulevad, mida sa ütled, aga teevad seda, mida sa teed.
Nad jälgivad sind.
Et olla järjepidev, pead oma sõnu tegudega kinnitama.
Ülitähtis.
Järgmine on oskus kuulata.
Kõik tahavad, et neid kuulataks. Lapsed tahavad, et neid kuulataks.
Ära pööra lapsele selga,
ära ehita tema ja enda vahele seina, isegi kui ta on juba teismeline.
Võta aega, et teda kuulata.
Kuulamine peaks olema peres väga tähtsal kohal.
Mida laps sulle räägib, ei pruugi olla alati huvitav,
aga ta vaatab sulle kui emale või isale alt üles
ja eeldab, et sina tead.
Ta avaldab oma mõtteid lootuses, et sina saad teda aidata.
Kõik tahavad, et neid kuulataks.
Tööl, kodus, sõprade seas.
See on inimesele tähtis.
Kui sa ei kuula, siis sa ignoreerid
ja annad mõista, et teine pole su tähelepanu väärt.
Ära lase sel oma peres juhtuda.
Karista oma lapsi, aga tee seda hoolimisega.
See on ülimalt tähtis.
See tähendab, et sa ei karista neid vihaselt.
Kui nad on sind vihastanud, lase sel minna.
Mine eemale, et viha lahtuks.
Mine Jumala ette, rahune maha ja alles siis mine karistama.
Kui sa karistad neid vihaselt, võid neile liiga teha.
Pealegi nad tunnetavad su vaenulikku suhtumist.
Selle asemel peaksid neile ütlema, et karistusel on põhjus.
Kui mu lapsed olid alles väiksed, lubasin endale,
et ma ei karista neid kunagi enne, kui olen neile asja seletanud.
Ma ei karistanud kunagi oma lapsi füüsiliselt.
Kui sa lööd last käega
näkku või kuhugi mujale,
siis laps kogeb seda eemaletõukamisena.
Sel on psühholoogiliselt hävitav mõju.
Järgmine on ühine piiblilugemine.
Huvitav oleks teada,
kui paljudes kristlikes kodudes Piiblit koos loetakse.
Ükski isa pole liiga hõivatud.
Ka ükski ema mitte.
Kui ta just ise end rakkesse ei pane.
Kas lapse jaoks on midagi tähtsamat kui see,
et sa võtad Piibli,
näitad selle vastu välja austust, räägid sellest
ning loed seda koos temaga?
Terve perega.
Võib-olla mitte iga päev, aga korra nädalas ikka.
Võid õpetada lapsi iga päev Piiblit lugema.
Iga asi, mis paneb neid Jumala Sõna lugema,
säästab sind hädast, murest ja pisaratest.
Laps loeb Jumala Sõnast, mida ütleb Jumal,
ja kõrvutab seda sellega, mida oled öelnud sina.
Nii on sel autoriteeti.
See on su elu käsiraamat. Su laste oma samuti.
Sina oled see,
kes peaks sisendama neile tarkust, et elu tuleb rajada Jumala Sõnale.
Sa ju tahad, et su lapsed loeksid Jumala Sõna ja järgiksid seda.
Kes seda õpetab? Mitte pastor.
Ma võin rääkida sellest pühapäeval tunnikese,
aga sinul on ülejäänud kuus päeva ja 23 tundi.
Sina oled neile näidiseks.
Lugege koos Jumala Sõna.
Sa ei kujuta ettegi, kui tähtis see raamat on.
See on elu käsiraamat.
Meil poleks selliseid probleeme, me poleks sellises jamas,
kui inimesed, kes on linnade, osariikide, riigi eesotsas...
Olukord poleks selline,
kui valitsejad käiksid Jumala Sõna põhimõtete järgi.
Sama kehtib ka pere ja teiste asjade kohta.
Peaksid julgustama neid võtma ka isiklikku aega.
Neil peaks kujunema harjumus lugeda ka omaette.
Kui neil tekib küsimusi,
võivad nad tulla sinu juurde ja küllap leiate koos vastuse.
Ära jäta seda õhku rippuma, leidke vastus.
Sisenda neile ka piibellikke põhimõtteid, mis nende elu suunaks.
See eeldab, et sa tead, millesse usud.
Pead suutma end Jumala Sõnaga põhjendada.
Lapsed peaksid teadma, et teisi tuleb hästi kohelda, armastada,
et tuleb andestada ja nõnda edasi.
Kui sul on sellised põhimõtted, toimub õpetamine eeskujuga.
Kui sul selliseid põhimõtteid pole, ei aita ka suured sõnad.
Lapsed teevad su tegude, mitte sõnade järgi.
Üks peamisi asju on olla aus.
Ole alati oma lastega aus.
Kuula nüüd.
Ütleme, et tütar küsib oma isalt midagi.
Isa aga ei räägi tõtt.
Ta teeb nii mitu korda.
Tüdruk kasvab suureks ja tuleb aeg leida abikaasa,
milline too ka pole.
Mida tüdruk alateadlikult mõtleb?
"Mehi ei saa usaldada."
Kinnitan, et just nii see ongi.
Kui isa, kes on sulle niivõrd suur autoriteet,
ei räägi tõtt, valetab... Kutsu seda kuidas tahes.
Kui laps seda näeb, kuuleb,
tunnetab ja endaga kannab, siis mida see teeb?
Kui asi puudutab mehi...
Kõige tähtsam mees ta elus on talle näidanud,
et mehi ei saa usaldada.
Seda see teebki.
See tõrge kandub edasi abiellu.
Julgustan sind olema aus.
Tee oma sõnade järgi.
Lapsed teevad pigem su tegude kui sõnade järgi.
Ära aja nurja nende tulevase pere elu.
Aga kui pere on katkine?
Kas katkine pere võib saada tugevaks, kui on olnud lahutus, eraldamine?
Jah, võib.
Võib-olla mitte kõige tugevamaks, aga tugevaks siiski.
Kuidas seda teha?
Esimesena mainisime kristlastest vanemaid.
Jätame selle hetkeks kõrvale.
Kõike ülejäänut saab praktiseerida ka katkises peres.
Mees või naine on kodust lahkunud, kumbki on uuesti abiellunud...
Ka neil puhkudel saab kõiki neid põhimõtteid rakendada.
Ainult et pere on muutunud ja ees seisab suurem proovikivi.
Üks asi on tähtis.
On ka kärgperesid, kus on koos mitme vanema lapsed.
Pea meeles üht.
Jää oma lastega füüsiliselt ja emotsionaalselt lähedaseks.
Eelkõige enda lastega.
Kui su abikaasa võtab nad endaga,
proovi jääda nii lähedaseks kui võimalik.
Nad on endiselt su lapsed, sina oled nad siia ilma toonud.
Vanemad peavad proovima jääda oma lastega lähedaseks
nii füüsiliselt kui emotsionaalselt.
Selleks et nad ei tunneks, et nende vanemad on nad hüljanud.
See on eriti keeruline, kui vanematel on olnud raske lahutus
ja nad vihkavad teineteist.
Mõtlen, milline kohutav trauma võib lapsel olla.
Ta näeb, kuidas ta isa lahkub igaveseks.
Väike tüdruk vaatab pealt, kuidas ta isa läheb minema.
Lohutavatest sõnadest siin ei piisa.
Kui sina, isa, lähed minema, annad vastust püha Jumala ees.
Oled lasknud neil siia ilma sündida.
Kui nad hülgad, puruneb nende süda tuhandeks killuks.
See haarab kogu nende hinge.
Ära arva, et see läheb mööda.
See jätab neisse armi eluks ajaks.
Seetõttu ongi vaja abielu iga hinna eest hoida.
Mõnikord aga ei saa ka parima tahtmise juures.
Üks vanematest jätab pere maha, tulgu, mis tuleb.
Sina oled selle vastu võimetu, aga Jumal mitte.
Ta annab sulle jõudu,
Ta annab sulle oma laste vastu erilise armastuse.
Kui teine pool lahkub, ole rohkem palves
ja loe lastega Piiblit.
Sinust saab nende varjupaik.
Piiblis öeldakse, et me viibime Kõigeväelise varju all. (Ps 91:1)
Vari on tavaliselt ikka suurtel asjadel.
Samuti öeldakse, et Ta on meie varjaja ja hoidja. (Ps 121: 5)
Loe lastega Piiblit ka siis, kui teine vanem on lahkunud.
Kuigi selle mõttega tuleb harjuda, kuigi see ei mahu pähe,
tuleb jääda positiivseks ja palvetada, et Jumal teeks laste sees tööd.
Isegi kui sina teed omalt poolt kõik, on neil valus ja neile jääb arm.
Sina peaksid siiski proovima nende valu leevendada.
Tuleta neile meelde, et nüüd tuleb usaldada Jumalat veelgi enam.
Ajal, kui keegi on lahkunud.
See on tähtsam kui kunagi varem.
Ema või isa enam pole, aga Jumal on.
Pead uuristama nende südamesse teadmise, et Jumal on nende isa.
Kui maine isa on läinud, saab nende isaks Jumal.
Tema täidab nende ja sinu vajadused.
Mul endalgi oli ainult ema. Kasvasin isata.
Mu ema ütles ikka ja jälle, et nüüd on taevane Isa su isa.
Ta kinnitas, et me saame hakkama, kuigi olukord läks päris karmiks.
Ta julgustas mind alati.
Üks asju, mida saad oma laste heaks teha,
on jagada nendega iga hommik mõnda piiblisalmi.
Palu neil lugeda seda enne, kui nad kooli lähevad.
Võib-olla oled andnud neile isikliku Piibli.
Olete kuulnud mult neid Jumala sõnu: "Õpetan sulle teed, mida tuleb käia,
annan sulle nõu oma silmaga juhtides."
Lapski mõistab seda.
Alati ei tea, mida neile öelda.
See on suurepärane võimalus õpetada neile,
kui tähtis on isiklik suhe Jumalaga
ja et nad tulevad eluga toime.
Et te tulete toime ja olete tugev pere.
Mitte kõige tugevam,
aga kindlasti tugevam kui enamiku pered.
Tahan sind julgustada.
Kui sa pole Jeesust oma Päästjaks võtnud,
on sul raske luua tugevat perekonda ja kasvatada tugevaid lapsi.
See maailm toimib lastele igal sammul vastu.
Käib pidev rünnak nende vaimse, füüsilise ja moraalse tervise vastu.
Sina oled nende varjupaik.
Sina vajad neid, nemad vajavad sind. Kõik vajavad Jumalat.
Ole julge ja võta Jeesus oma Päästjaks.
Kutsu Ta oma ellu ja palu Tal ennast muuta,
et võiksid olla hea ja jumalakartlik lapsevanem.
Võib-olla oled poja või tütrena kohutavalt käitunud.
Isegi kui see juhtus ammu, on valu ikka alles.
Ära arva, et vanemad on selle unustanud.
Sa ju mäletad, kui sind väiksena sügavalt haavati.
Ka teised mäletavad, kui sina neid haavasid.
Julgustan sind pereprobleemidega tegelema.
Palu andeks, aja asjad korda.
Austa oma ema ja isa.
Meil kõigil on kohustused oma laste ees.
Meil on kohustused üksteise ees.
Kohustus armastada ja aidata. Selleks kristlased olemegi.
Julgustan sind võtma tänased märkmed.
Kui jätad need tolmu koguma, siis hiljem kahetsed.
Vaata need uuesti üle.
Kui tahan jätta meelde midagi, mis kipub ununema,
teen nimekirja ja panen selle nähtavale kohale,
et seda iga päev vaadata.
Avastasin juba ammu, et varem või hiljem läheb seda vaja.
Ma ei mäleta mitte seetõttu, et olen seda korra lugenud või kuulnud,
vaid seetõttu, et olen mälu värskendanud.
Kõik, mida täna kuulsite, on tähtis. Kõik see on tõde.
Teil on ju lapsed ja lapselapsed, keda kasvatate.
Mõned teist, vanavanematest, peavad võtma vanema rolli,
kuna teie lapsed on oma abielu kihva keeranud.
Vanavanemad, olge olemas.
Te pole kunagi liiga hõivatud, et lapselastele aega pühendada.
Teil on aega.
Nad vajavad teid. Teie olete nende ankur.
"Papa peale võin alati loota."
Nad vastavad samaga.
Kui sa pole päästetud,
siis töötad endale vastu.
Ma palun sind Jeesuse nimel, anna end Talle.
Palu Talt andeks oma patud ja võta Ta vastu oma Päästjaks.
Lase Jumalal end ja oma peret muuta.
Isa, anname selle kõige sinu kätte.
Palvetan, et sina, Püha Vaim, elav Jumal, Issand,
söövitaksid need tõed iga kuulja hinge ja südamesse.
Sina teed südametes tööd nii,
et perekonnad saavad üha tugevamaks
ning jagavad neid tõdesid ka sõpradega,
kelle pereelus on raskusi.
Las me olla tõekuulutajad.
Las me anname edasi kogu tõe,
sest meiegi ootame sama.
Palume seda Jeesuse nimel. Aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko